ناحیەی زەلان

ناحیەی زەلان یەکێکە لە پێنج ناحیەی قەزای شارباژێڕ لە پارێزگای سلێمانی لە ھەرێمی کوردستان لە عێراق. ناوەندەکەی شارۆچکەی زەلانە.  ژمارەی دانیشتوانی ناحیەی زەلان لە ساڵی ٢٠١٩دا (١،٨٩٥)کەسە. 

 ناو 
ناوی ناحیەی زەلان لە ناوەندەکەیەوە وەرگیراوە کە ئەویش شارەدێی زەلانە.
 زەلان کۆی وشەی (زەل)ە، زەل(قامیش، چیتک، کامر) گیایەکی لق درێژی سێ پەلە لە گوێ ئاو دەڕوێت، شوێنی شارەدێی زەلان لە سەر چەمی قەڵاچوالانە و گوێ چەمەکە زەلێکی زۆری لێیە لەوەیە لەوەوە ناوی گوندەکە سەرچاوەی گرتبێت.

 جوگرافیا 
ناحیەی زەلان ھاوسنوورە لەگەڵ، لە باکوورەوە ناحیەی سیوەیل، لە باشوورەوە ناحیەی سرۆچک، لە ڕۆژھەڵاتەوە ناحیەی ناڵپارێز و ناحیەی گەرمک، لە ڕۆژاواوە ناحیەی ناوەندی قەزای شارباژێڕ و ناحیەی سیتەک. https://www.openstreetmap.org/?query=35.7037%2C45.8051#map=11/35.6601/45.7189

 ڕووبەری ئەم ناحیەیە (٢٣٧کم٢)ە لە (١٩٫٦٪) قەزای شارباژێڕ پێکدەھێنێت، وە لە (١٫٦٨٪) پارێزگای سلێمانی پێکدەھێنێت.

 لە ڕووی ڕووبەرەوە لە ئاستی (سێیەمە) لە پێنج ناحیەی قەزای شارباژێڕدا.
 لە ڕووی دانیشتوانەوە لە سەر ئاستی (پێنجەمە) لە پێنج ناحیەی قەزای شارباژێڕ. https://www.geonames.org/99237/republic-of-iraq.html

 مێژوو 
مێژووی ناحیەی زەلان کۆن نییە، ئەم ناحیەیە لە ساڵی (٢٠٠٥)دا بە بڕیاری حکوومەتی ھەرێمی کوردستان بە پێشنیاری وەزارەتی ناوخۆ و پارێزگای سلێمانی بۆ ئاسانکردنی پڕۆسەی کارگێڕی لە سنووری قەزای شارباژێڕدا، (٣) ناحیە درووستکران بە ناوەکانی ناحیەی سیتەک(سیتەک)، ناحیەی زەلان(زەلان) و ناحیەی گاپیڵۆن(گاپیڵۆن). بە بڕیاری حکوومەتی ھەرێمی کوردستان ژمارە(٥٥٤٦) لە (٢٩ - ١٢ - ٢٠٠٤). بە دابڕانی گوندەکان لە ناحیەی سیوەیل و ناحیەی ناوەندی قەزای شارباژێڕ و ناحیەی سرۆچک ئەم ناحیە پێکھێنرا. 

 کارگێڕی 
ئەم ناحیەیە لە ٥١ گوند پێکھاتووە: 

 زەلان(ناوەند)
 ئاڵەک		
 بیانە		
 بەوزان		
 پاڕەزان
 پڵنگە		
 توانا، شارباژێڕ
 چاڵەخەزێنە
 چەمەک		
 چنارەی شێخەڵمارێن		
 چنارەی شێخ لەتیف		
 چۆڕک		
 چەمیاڵەی خواروو		
 چەمیاڵەی سەروو
 حەسەن گورگ		
 دێگەڵەی شارباژێڕ		
 دێگەڵەکۆن
 دۆڵپەموو
 ڕەشک
 ڕەنگێنەی شارباژێڕ		
 زێوێی شارباژێڕ
 زیە		
 سەرخوار
 سپیدارە، زەلان		
 سوێڕەڵە
 شیوی مەڕی
 شێخەڵمارێن
 غەریبە
 قازیاوای شارباژێڕ		
 قۆخی حاجی ڕەشید
 کارێز، شارباژێڕ
 کانی خدران
 کانی بەنی شارباژێڕ		
 کانی کوزەڵە		
 کانی مردوان
 کەوانەدۆڵ		
 گەڵی
 گردەکەروێشک
 گوێزەڕەش
 گۆڕەدێم		
 گۆزی
 گۆماو، شارباژێڕ
 مامەخەلان
 مایانان		
 موبڕە		
 مێشولان
 ھەرمێلەی سەروو
 ھەرمێلەی خواروو		
 ھەوارەبەرزە، شارباژێڕ
 ھەوڵو		
 ولیاوا		
 ناومێرگ

 ئەمانەش ببینە 
 پارێزگای سلێمانی
 پێڕستی گوندەکانی پارێزگای سلێمانی
 قەزای شارباژێڕ
 شارباژێڕ
 زەلان

 سەرچاوەکان 

پۆل:شوێنە ئاوەدانەکانی پارێزگای سلێمانی
پۆل:ناحیەکانی ھەرێمی کوردستان
پۆل:ناحیەکانی پارێزگای سلێمانی
پۆل:ناحیەکانی باشووری کوردستان